GiliGold/VAD_KnessetCorpus huggingface dataset:
מירי רגב: נמצאים פה גם חברי הכנסת דב חנין ותמר זנדברג, שעמדה בראש ועדת משנה בנושא חופי הים יחד עם דוד אזולאי ותציג את הממצאים שלה במסגרת הישיבה שלנו.
מירי רגב: אז, מאיה, אנחנו מתחילים את הסיור.
מירי רגב: דווקא פה בתל אביב אני רוצה להגיד משהו.
מירי רגב: אנחנו נמצאים בתל אביב, כי אנחנו קרובים וכולם יכלו להגיע, אבל הסיור הזה והמסקנות שלו הם לגבי החופים כולם במדינת ישראל.
מירי רגב: אין לנו שום כוונה לתת פה עדיפות לתושבי תל אביב, אלא לכל אזרחי המדינה, שייהנו מחופי ים שאפשר להיכנס אליהם בחינם, שהם יהיו נגישים גם לאותם אלה שלא יכולים להגיע בצורה חלקה לחוף, שאיכות המים תהיה טובה, שהמצילים יוכלו להיות פה עד השעות המאוחרות של הערב, שעם כל הכבוד למקום שאנחנו נמצאים בו, לא נשתה קפה ב-18 שקלים.
מירי רגב: עם כל הכבוד לזה שבעלי עסק צריכים להרוויח, המחירים צריכים להיות סבירים ושהכניסה תהיה חינם.
מירי רגב: כל הדברים האלה יעלו בסיור הזה פה בחוף, אבל המסקנות והדיון שאנחנו נעשה אחרי הסיור הזה תקפים לחופים כולם במדינת ישראל.
<מאיה יעקובס: תודה רבה.
<מאיה יעקובס: קודם כל באמת תודה רבה לכם, חברי הוועדה, חברי הכנסת, שבאתם, הנושא הוא מאוד חשוב ואנחנו שמחים שאתם כאן.
<מאיה יעקובס: אנחנו הולכים לעשות סיור קצר יחסית לאורך החוף, כדי להמחיש את הפרספקטיבה של עמידה ליד המים כשאין מקום לזוז.
<מאיה יעקובס: כרגע אנחנו בתחילת עונת הרחצה, אמצע השבוע, זה לא מאפיין את מה שקורה פה באוגוסט.
מירי רגב: אנשים עוד עובדים ולומדים ויש בגרויות, היום יש בגרות במתמטיקה ונאחל בהצלחה לתלמידים שניגשים.
<קריאה: תחנת ההצלה סגורה פה ממול.
<מאיה יעקובס: חכה שנייה, עוד נגיע לזה.
מירי רגב: בוא, יושב ראש ועד המצילים, בוא.
מירי רגב: בכל מקום יש ועדי עובדים.
<מאיה יעקובס: עמותת צלול מדדה בשנתיים האחרונות באוגוסט, בשיא הקיץ, את מצב הצפיפות בחופים.
<מאיה יעקובס: הלכנו עם סרט נע ומדדנו כמה שטח במטראז' נשאר לכל אחד.
<מאיה יעקובס: אז אנחנו נלך לשם כדי להרגיש את זה באופן מומחש ונדבר על המחירים ונדבר על הבעיה של המצילים, שכאן במתחם הזה הקצר, מכאן ועד לקו הדולפינריום, אלפי אנשים מצטופפים מדי שבת ובסופי שבוע ואין כאן מצילים, ויש כאן בעיה של ביוב בחול, שזה משהו שנופל בין הכיסאות, בין משרד הפנים לבין משרד הבריאות, כי לא בודקים את זה באמת כמו שצריך.
<מאיה יעקובס: אז אני רוצה שנלך ונראה את זה עכשיו ונמשיך ונדבר על זה כאן.
<גלי רז: מאיה, אני יכול לשאול שאלה?
<מאיה יעקובס: כן, רק אני אשלים את המשפט.
<מאיה יעקובס: מה שיש כאן, הזמנו באופן ייחודי וראשוני את נציגי הזכיינים ואת הנציגים של החברות שאנחנו בדרך כלל באים מהצד התוקף אותם, בגלל שחשוב לנו לדבר, חשוב לנו למצוא את הפתרונות, חשוב לנו למצוא את הדרך, למצוא את עמק השווה - - -
מירי רגב: שכולם ירוויחו, שגם הזכיינים ירוויחו, אבל גם הציבור ירוויח.
<מאיה יעקובס: לדעת מה המקום שבו אפשר להוריד את המחירים, האם זה הרשויות המקומיות שדורשות יותר מדי כסף מהזכיינים - - -
מירי רגב: נמצא פה נציג עיריית תל אביב?
<מאיה יעקובס: יש פה חברת אתרים ועיריית תל אביב וגם מרשויות מקומיות נוספות וממשרד הפנים פה.
<מאיה יעקובס: עם כולם אנחנו נמשיך ונדבר אחר כך, יש לנו כאן את השיחה עם הזכיינים, אחרי זה אנחנו הולכים הלאה לשיחה מורחבת יותר.
מירי רגב: אנחנו מתחילים פה עם השיחה עם הזכיינים?
<מאיה יעקובס: כן.
<מאיה יעקובס: בואו נתחיל בסיור.
<גלי רז: מאיה, אני רוצה לשאול שאלה.
<גלי רז: אני ממטה אשר בצפון, וחבל, אמרת קודם שבאים הנה בשביל שכולם יוכלו לבוא ולראות ולהתכנס כאן.
<גלי רז: לצערי הרב אתם לא מגיעים, לא לצפון ולא לדרום והמדידות שאתם עושים פר סככה, כיסא, בשטח מרובע, איננו תואם לחלוטין את מה שקורה בצפון.
<גלי רז: בצפון יש מצוקה אדירה של תפעול החופים, אין למועצות כספים לתחזק ולתפעל את החופים.
<גלי רז: דיבר איתך ראש המועצה שלנו, גיורא - - -
מירי רגב: ביום ראשון בכנס ראשי מועצות.
<גלי רז: ואנחנו לא זוכים לשום היענות.
<גלי רז: אין שום בעיה של מחיר, אני מבקש ממך - - -
מירי רגב: אחרי הסיור אנחנו עוברים לישיבה - - -
<גלי רז: אני מבקש ממך, שלא יהיו מפה השלכות, לא על הצפון ולא על הדרום, זה סיפור שונה לחלוטין.
<גלי רז: גם עם המצילים, גם עם הטיפול, גם עם עלויות המים.
<גלי רז: הייתי אצלכם בכנס, אתם לא מתייחסים אלינו לחלוטין, רק תל אביב-נתניה.
<גלי רז: אני נורא מצטער.
<מאיה יעקובס: חס וחלילה, זה ממש לא - - -
מירי רגב: אנחנו לא מתווכחים פה עם הצפון, אבל משום שכבר הרמת לנו את זה להנחתה ונמצא איתנו במקרה גם נציג משרד הפנים, הבכיר כמובן, שאחראי על כל הסוגיה הזאת, אתה בין שבעת החופים ששר הפנים אישר לכם לגבות כסף, 12 שקלים לכל אזרח שנכנס.
מירי רגב: אז אחר כך נדבר על מה אתם עושים בכסף, על מה נשאר לכם.
<גלי רז: בואי נדבר.
מירי רגב: נעשה את זה אחר כך בדיון.
<גלי רז: אתם קיבלתם את התחשיב, אבל זה 12 שקל מלפני ארבע שנים, מגיל 13 ומעלה.
מירי רגב: רגע, אבל אנחנו לא מתווכחים, כי אני רוצה בכלל לבטל את ה-12 שקלים.
מירי רגב: שגם את זה לא יהיה.
<גלי רז: אין בעיה, אמר לך יהודה שביט ז"ל, באוגוסט, כשהיינו בוועדת הפנים, 'אני מוכן בתור ראש מועצה כניסה חינם לכל התושבים של המדינה במטה אשר, בבקשה, שמשרד הפנים יממן את החזקת החופים'.
מירי רגב: אז אתם תגיעו לדיון שלנו אחרי הסיור.
<גלי רז: אני איתך לכל אורך הדרך.
<מאיה יעקובס: מעולה.
מירי רגב: איתי לכל אורך הדרך?
מירי רגב: מה, התפקדת לימין?
מירי רגב: (סיור בחוף)
<מאיה יעקובס: בעצם כל מה שיש כאן בקיץ, צפוף כבר עכשיו בשבתות.
<מאיה יעקובס: יש כאן את נציג המשטרה שסיפר לי שהוא היה פה בבוקר מוקדם וברח מפה כבר בצהריים, כי היה צפוף ואנשים ישבו עליו.
<מאיה יעקובס: אז זה נראה מאוד יפה ומאוד פסטורלי כרגע - - -
מירי רגב: שהולכים פה בחוף הנקי, יחסית.
<קריאה: באנו לעשות פרסומת לים.
<מאיה יעקובס: האמת, לא צריך אותנו, זה עושה פרסומת בפני עצמו.
<מאיה יעקובס: משרד התיירות, דרך אגב, משקיע המון משאבים בהזמנת תיירים תוך כדי זה שהם מדגישים את החופים שלנו, אבל אז מגיעים לפה תיירים ואסור להם להיכנס לכל כך הרבה חופים בגלל שאין פה מציל.
<מאיה יעקובס: החופים פה סגורים, אסור להיכנס - - -
מירי רגב: בחוף הזה אין מציל?
תמר זנדברג: אין, התחנה סגורה.
<מאיה יעקובס: התחנה סגורה, יש פה שלט שאוסר על כניסה למים.
<מאיה יעקובס: יש פה בעיה אקוטית, עד כדי כך שעכשיו, כשאני סיפרתי לנציגי משרד הבריאות, שיש בעיה של ביוב, אז הם אמרו לי, 'טוב, החוף סגור ממילא', אז אני אומרת להם - - -
<זאב פיש: סליחה, אתם עומדים ליד נציג משרד הבריאות.
<מאיה יעקובס: לא, אני לא אומרת - - -
<זאב פיש: אני בכלל לא הוזמנתי.
<זאב פיש: שמעתי שהוועדה מגיעה.
מירי רגב: קודם כל ברוך הבא, ואנחנו בהחלט נשמע את - - - אבל באמת השאלה מה קורה עם הביוב.
<זאב פיש: ביוב אסור שיהיה בים - - -
מירי רגב: אז איך קורה שיש כאן ביוב?
<זאב פיש: ברגע זה נודע לנו בצפון שיש איזה שהיא הזרמה - - -
<מאיה יעקובס: אני לא תוקפת, אני רוצה להציג בעיה.
<זאב פיש: אי אפשר להגיד המשרד - - -
מירי רגב: רגע, ממתי אתה יודע - - -
<מאיה יעקובס: אני לא גמרתי להגיד מה שרציתי להגיד.
<זאב פיש: את ציטטת אותי, זה פשוט לא נכון.
<מאיה יעקובס: לא, זאב, אני לא גמרתי ל - - -
מירי רגב: שנייה רגע, ממתי אתה יודע שיש כאן ביוב?
מירי רגב: ממתי אתה יודע שיש בחוף הזה ביוב?
<זאב פיש: כל החופים המוכרזים במדינת ישראל, נבדקים על ידי הרשויות המקומיות, משרד הבריאות, הגנת הסביבה, משרד הפנים באופן שוטף.
<זאב פיש: אין מדינה בעולם שהחופים המוכרזים, אני מדבר על החופים המוכרזים עומדים בקריטריונים כל כך מחמירים כמו במדינת ישראל.
<זאב פיש: פרויקט הדגל הכחול הבינלאומי - - -
מירי רגב: זה אנחנו יודעים.
מירי רגב: שאלתי אותך למה יש פה כרגע, אם יש פה ביוב ומה אנחנו עושים.
<זאב פיש: אין פה ביוב.
<מאיה יעקובס: לא במים, הבעיה היא בחול.
<זאב פיש: נמצא פה נציג המשרד להגנת הסביבה, הרשות המקומית.
<זאב פיש: אנחנו לא יודעים על שום ביוב פה בחול.
<זאב פיש: אדרבא, אם יש, תגידו לי, בבקשה.
<מאיה יעקובס: אז אם אתה תיתן לי להשלים את המשפט אני אגיד לך את זה כבר עכשיו.
מירי רגב: בואו רגע נרחיב.
מירי רגב: נציג המשרד להגנת הסביבה כאן?
מירי רגב: אתה יודע שיש כאן ביוב בחוף הזה?
<מרדכי כהן: אנחנו לא קיבלנו את המידע הזה.
<מאיה יעקובס: זה חדש.
<מאיה יעקובס: אני רוצה לספר לכם.
<מאיה יעקובס: אתמול בלילה סיימנו לקבל ממצאים ממעבדה שבחנה נקזים לאורך החופים כדי לבחון את העניין הזה של הנקזים, שאנשים יושבים בחול ויוצא מהם גם זיהום של ביוב ואנשים יושבים בחול.
<מאיה יעקובס: אני העליתי עכשיו את משרד הבריאות כי רציתי להציג בעיה שצריך להתמודד איתה, שהמשרד סוגר את החוף כשיש זיהום בתוך המים, אבל כרגע, מכיוון שאין פה מציל, אז מבחינתם באופן טכני החוף סגור.
<מאיה יעקובס: עדיין יושבים פה אנשים - - -
<זאב פיש: לא, לא, סליחה.
<זאב פיש: גברתי, אני חייב להסביר.
<זאב פיש: אנחנו מוצגים פה בצורה מוזרה לחלוטין.
<זאב פיש: זו לא המדיניות של משרד הבריאות.
מירי רגב: קודם כל זה ברור לחלוטין - - -
<מאיה יעקובס: זה מה שהיא כרגע אמרה לי.
<זאב פיש: מי אמר?
<מאיה יעקובס: הקולגה שלך.
<זאב פיש: מי הקולגה שלי?
<מאיה יעקובס: האישה עם החולצה הלבנה שדיברתי איתה קודם והיא אמרה 'טוב - - -
<זאב פיש: זו בכלל לא מדיניות המשרד.
מירי רגב: קודם כל אני מבינה שהסגירה של החוף היא בגלל שאין פה מציל.
<קריאה: זה חוף מוכרז?
מירי רגב: זה חוף מוכרז - - -
<מאיה יעקובס: זה היה חוף מוכרז שביטלו את מוכרזותו - - -
מירי רגב: וכרגע אין פה מציל.
<מרדכי כהן: לא, אולי נעשה את זה בצורה מסודרת?
<מרדכי כהן: החוף הזה נמצא בסופו של דבר רק בסגירה ל-14 יום בלבד.
<מרדכי כהן: זה לא צו - - -
<מאיה יעקובס: בישיבת עיריית תל אביב הודיעו שלא פותחים - - -
<מרדכי כהן: סליחה, אז אני אומר בואו נדייק.
<מרדכי כהן: שר הפנים התנגד בתוקף לסגירת החופים ולא אפשר לסגור את זה באמצעות צו.
<מרדכי כהן: מה שהתאפשר לעיריית תל אביב זמנית ל-14 יום לסגור את החוף רק מכיוון שבפועל אין מצילים.
<מרדכי כהן: זאת המציאות.
תמר זנדברג: מה יקרה אחרי 14 יום?
דב חנין: זה התמונה של 14 פלוס 14.
<מאיה יעקובס: כן, בדיוק, מה יקרה אחרי 14 יום?
<מרדכי כהן: בואו לא נטאטא את הבעיה.
<מרדכי כהן: למה אין מצילים?
<מרדכי כהן: יש הסכמי שכר, דור ב', אוצר, הסתדרות.
תמר זנדברג: נכון, למה שיהיו דור ב'?
<מרדכי כהן: לא, רק בואו נדייק.
<מרדכי כהן: זה לא עניין טכני.
<מאיה יעקובס: בואו נעשה את הדיון - - -
תמר זנדברג: רגע, קודם כל תסביר לנו מה יקרה אחרי 14 יום?
מירי רגב: שנייה, תמר.
מירי רגב: קודם כל את הדיון הזה אנחנו נעשה בהמשך.
מירי רגב: אבל זה ברור לחלוטין שמציל צריך להיות כאן.
מירי רגב: יש פה כל כך הרבה אזרחים שמגיעים לפחות בקיץ ליהנות מהים, לא יכול להיות שהים יהיה סגור לאזרחים להיכנס למים.
<מרדכי כהן: ולכן השר לא מוכן לחתום על הצו לסגירה.
<מרדכי כהן: אבל ישנה בעיה שצריך להתמודד איתה.
<מרדכי כהן: היא גם הסתדרות הסכמים, גם מרכז שלטון מקומי, גם אוצר - - -
תמר זנדברג: אבל למה שיהיו עובדים דור ב'?
<מרדכי כהן: זה הדיון.
<מרדכי כהן: כשנקיים אותו - - -
<מאיה יעקובס: מכיוון שאנחנו כאן עכשיו בואו בבקשה נמשיך.
<מאיה יעקובס: כשאנחנו עשינו את הסיור כאן והמודדים שלנו הלכו עם הסרט נע כדי לראות כמה שטח פנוי נשאר בחוף, היו צריכים ללכת בתוך המים, כי יושבים עם הכיסאות עד כאן.
מירי רגב: לא, וחלקם יושבים עם כיסאות גם על המים.
<מאיה יעקובס: מי שלוקח את הכיסא ויושב בתוך המים זה דבר אחר, אבל כשהמסעדה פורשת מראש את כל הכיסאות עד לקו - - -
מירי רגב: אבל בדרך כלל עד לאן המסעדה פורשת כאן את הכיסאות?
<מאיה יעקובס: בסופי שבוע הכול, מהבוקר.
מירי רגב: עד כאן?
<מאיה יעקובס: בטח.
מירי רגב: זאת אומרת עד כאן המסעדה עם שולחנות, כיסאות, עם מלצרים.
<מאיה יעקובס: הכול מלא, צפוף.
<מאיה יעקובס: אם את רוצה לבוא עם מגבת ולשבת בקרבת מציל, את לא יכולה לעשות את זה, פיזית, כי את צריכה להתחיל להזיז כיסאות.
מירי רגב: טוב, גם אין מציל.
<מאיה יעקובס: פה אין, נכון, אבל בחופים שיש מציל.
<קריאה: אבל המסעדה לא מגיעה לפה.
<קריאה: אתם טועים בהחלט.
מירי רגב: רגע, מי נציג עיריית תל אביב?
<קריאה: אתם טועים.
<קריאה: אני יושב פה כל שבת, הכול פנוי.
<קריאה: אל תיסחפו.
מירי רגב: נציג אתרים, אתם יודעים על כך שהעסקים משתלטים עד לכאן במהלך סוף השבוע?
<לארה גרוזנר: אנחנו מודעים לאכיפה של - - -
מירי רגב: לא, האכיפה זה אומר ש - - - קודם כל אתם מודעים שהמצב הזה קיים?
מירי רגב: זאת אומרת שבהחלט יש מצב ש - - -
<קריאה: מירי, תראי כרגע, אנשים במים.
<קריאה: ילד ואבא מוציאים אותו מהמים.
מירי רגב: אני שואלת האם העסק, שקיבל כאן את אישורכם, מגיע עד לכאן בהשתלטות על החוף כדי למכור ולהרוויח במהלך סוף השבוע?
<לארה גרוזנר: חברת אתרים אחראית אך ורק על הנכסים של החוף, היא לא אחראית על הפריסה של המתקנים עצמם, אכיפה על הפריסה של המתקנים מתבצעת על ידי אגף החופים.
מירי רגב: מי זה אגף חופים?
מירי רגב: אגב, התשובה ממש לא נכונה.
<נעמית מור חיים: חברת אתרים כרגע אחראית על בנייה של 1.8 קילומטר של בטון על החוף כדי להגדיל את הנכסים.
מירי רגב: אל תדאגי, זה לא יקרה.
מירי רגב: אני מבטיחה לך שזה לא יקרה.
<נעמית מור חיים: עצרנו את זה כרגע בבית המשפט.
מירי רגב: אני דיברתי עם ירון קליין, הוא הולך להתמנות למנכ"ל אתרים.
מירי רגב: ברור לחלוטין שיש לאתרים ולעיריית תל אביב מה להגיד בעניין - - - הרי היא נתנה לו את הרישיון וכשאתה נותן למישהו רישיון אתה צריך לדעת שבמהלך הרישיון אתה יכול לפקח על המחיר, אתה יכול לבקש שהמחיר יהיה מחיר ראוי, אתה מוודא שהם לא משתלטים ומגיעים עד הים עצמו.
מירי רגב: לא עשיתם את זה.
מירי רגב: לא אתם, לא עשו את זה בעבר, הפיקוח לא יכול לבצע כי זה לא היה בהסכם.
מירי רגב: ברגע שזה לא בהסכם בעל הבית או הזכיין עושה מה שהוא רוצה.
מירי רגב: בפתיחה החדשה שצריך לעשות - - -
<נעמית מור חיים: חברת אתרים בונה באופן לא חוקי על החוף, בלי תכנית, כש-50% מיועד - - -
מירי רגב: אנחנו נגיע לדיון.
<מאיה יעקובס: די כבר נו, כל אחד משרד אחר, אי אפשר עם הדבר הזה.
<מאיה יעקובס: כל גורם בא לכאן לוועדה להסביר למה זה לא הוא.
<מאיה יעקובס: חאלס, מה קרה?
<מאיה יעקובס: פה ספציפית בקיץ שעבר, כשעשינו את הסיור הזה של המדידה, ושוב, הכול היה מלא מלא מלא, היה פס צר בלבד למלצרים לעבור ובאה בחורה שהיא מדריכת גלישה, מהמועדון פה, והיא נשכבה להם בתוך השביל, כי לא היה לה שום מקום לפרוס מינימום ילדים, לעשות להם שיעור גלישה.
מירי רגב: זה חובה שעיריית תל אביב תתעסק עם זה.
מירי רגב: מרדכי, המצב שבתי העסק עד לכאן משתלטים על החוף, זה מצב שהוא לא יכול, זה צריך להסתיים אתמול.
מירי רגב: אין פה עניינים, לא אתרים ולא עיריות ולא זה, זה צריך להסתיים אתמול.
מירי רגב: מצב שבסוף שבוע אנשים באים ואין להם איפה לפרוש מגבת, כי הכול פה של עסקים, זה מצב שצריכה לצאת הנחיה שלכם במיידית בעניין הזה.
<מאיה יעקובס: אנחנו מדברים על מסות של אנשים.
<מאיה יעקובס: יש אלפי אנשים.
<עאטף חיראלדין: זה לא נכון.
מירי רגב: מה, הם משקרים פה?
מירי רגב: כולם משקרים?
<עאטף חיראלדין: יכול להיות שזה המצב, אבל הרשות מפקחת - - -
מירי רגב: הרשות מפקחת כדי שייכנס יותר כסף.
<עאטף חיראלדין: זה התפקיד שלה.
<מרדכי כהן: חבל על הוויכוח, זה מה שצריך לעשות ו - - -
מירי רגב: זהו, זה ייעשה.
מירי רגב: זה במיידי.
מירי רגב: זה דבר שלפחות במיידי אפשר לעשות אותו.
<מאיה יעקובס: באיזה שעות אתם נמצאים פה?
<קריאה: אני נמצא מתשע עד שעה חמש וחצי-שש.
<מאיה יעקובס: ומיד פותחים את כל הכיסאות והמיטות, נכון?
<מאיה יעקובס: בקיץ?
<קריאה: לא כל, אבל סגרו לנו את זה פה.
<מאיה יעקובס: בגלל שאין מציל עכשיו.
<קריאה: שברו כל המדרגות שעולים למצילים.
<קריאה: העירייה שוברת, אחרי העם משלם לבנות עוד הפעם.
<קריאה: אם יש סכסוך בין המצילים, העירייה לא - - - לא מגיע לנו, לתושבים.
<קריאה: החוף הוא ציבורי, עכשיו סוגרים - - -
<מאיה יעקובס: אתם הרבה שנים מגיעים פה לחוף, נכון?
<קריאה: אני 15 שנה.
מירי רגב: כמה זמן כבר אין מצילים פה בחוף?
<קריאה: השנה הזאת.
מירי רגב: מרגע שהכריזו על חוף הים, שאפשר להתחיל ל - - -
<מאיה יעקובס: בכל שנה בתחילת עונה אין מצילים ואז עותרים כנגד העירייה.
<קריאה: ארבע שנים אין פה מצילים, בשנה שעברה הייתה תלונה לבית משפט, הפעילו את החוף הזה במקום חוף אחר והשנה שוב פעם.
<קריאה: החוף הזה חייב להיות מלא אנשים - - -
<קריאה: העירייה טענה שלא צריך פה מציל כי יש פה מיעוט תושבים.
<קריאה: יש לי את זה בכתובים.
<קריאה: איפה היית רואה סרטים על חוף ים כמו אתר בנייה?
<קריאה: זה נראה כמו אתר בנייה, זה לא יאומן.
<קריאה: זה שעיריית תל אביב לא רוצה לאייש מצילים, אני מבין.
<מאיה יעקובס: הם טוענים שזו בעיה שקורית בכל תחילת עונת רחצה.
<מאיה יעקובס: כאן בכל שנה בתחילת החורף יוצאת מפה ג'יפה שחורה עד למים.
<מאיה יעקובס: יש פה זיהום על כל החוף, אבל עכשיו, כשכבר אין גשם, אנחנו קיבלנו אתמול בלילה תוצאות של דיגום ממעבדה ואפשר לראות שהחול לח גם עכשיו, כשאנחנו לא בתקופת גשם, רואים את השקע ויש שם עקבות של ביוב עכשיו.
מירי רגב: כשאת זיהית את האינפורמציות העברת את זה ישר למשרד להגנת הסביבה?
<מאיה יעקובס: אנחנו קיבלנו את המידע הזה אתמול בלילה, אנחנו נעביר את כל הדוח מסודר גם למשרד הבריאות, גם למשרד להגנת הסביבה, אנחנו עובדים מאוד קרוב איתם, יש לנו שיתוף פעולה מאוד טוב עם משרדי הממשלה.
<מאיה יעקובס: הם כולם עובדים בסוף לאותה מטרה, אני לא באה פה להאשמות לשום דבר, אבל יש פה בעיות של רגולציה, יש בעיות של כיסאות, שדברים שנופלים בין תחומי אחריות וצריך להסדיר את כל הדברים האלה.
<מאיה יעקובס: הבעיה שמה שקורה פה כל חורף, זו בעיה שקשורה להפעלת נגר עילי וביוב, אז כל מי הגשמים שמתנקזים לכאן ומובילים את ה - - -
מירי רגב: אז מה שאת אומרת, שברגע שיש ביוב בחוף זה אומר שילדים שמשחקים עכשיו בקיץ על החוף, עם כל משחקי ה - - -
<קריאה: החוף הזה מזוהם.
מירי רגב: בעצם החול מזוהם ויכול לפגוע בילדים.
<קריאה: את רוצה לשמוע מה לי קרה מהחול הזה?
<קריאה: חמישה ימים בבית חולים.
<קריאה: דרכתי פה על החול בסביבה הזאת - - -
מירי רגב: אוקיי, אנחנו נמשיך הלאה.
<מאיה יעקובס: אפשר לחזור דרך הטיילת כי זה יותר מהר ונחזור לדבר, אבל בעצם הצלחנו לראות - - -
מירי רגב: איפה הישיבה עכשיו?
<מאיה יעקובס: יש לנו שתי נגלות של ישיבה.
<מאיה יעקובס: עם הזכיינים הזמנו אותם לדבר בבננה ביץ' ואחרי זה נתיישב בהתאחדות התעשיינים כדי לעשות את דיון הוועדה מסודר.
מירי רגב: אז למה לא לשבת גם עם הזכיינים?
<קריאה: אבל הזכיינים עוד לא אמרו כלום.
<מאיה יעקובס: בגלל זה אני רוצה לתת להם הזדמנות .
מירי רגב: רגע, למה לא לעשות את כל הדיון שם?
<מאיה יעקובס: אפשר לעשות את זה שם.
<מאיה יעקובס: אז כולם מוזמנים איתנו להתאחדות התעשיינים.
<מאיה יעקובס: (ישיבה)
מירי רגב: אני פותחת באופן רשמי את הדיון במסגרת סיור ועדת הפנים והגנת הסביבה בחוף הים כדי לטעום מעט ממה שאנחנו דנים במהלך הדיונים בכנסת.
מירי רגב: כפי שאמרתי גם בחוף, אנחנו מתייחסים מאוד ברצינות לסוגיית חופי הים, חוף הים זה משאב של המדינה, שאזרח המדינה יכול לבוא וליהנות ממנו, בוודאי בקיץ, כשיש כל כך הרבה הוצאות כשהילדים בחופשה ובילויים וסרטים וכל כך הרבה הוצאות על ההורים במצב של יוקר מחיה כמו שהוא היום, שאזרחים פשוט רוצים לעלות על אוטובוס, או על רכבת, שגם המחירים שם לא זולים, או ברכב למי שיש רכב, ולהגיע לחוף הים, עם סלים.
מירי רגב: הם רוצים להגיע לחוף הים עם סלים ועם שמשייה ועם כיסאות וליהנות מחוף הים, בלי לשלם כל כך הרבה כסף, לא על שתייה ולא על שמשייה ולא על כיסא ולא על כוס קפה, כבר אמרתי, וכמובן להיות בטוחים שהים נקי ולא מזוהם ושיש שם מציל ששומר על החיים שלהם ושחוף הים לא מזוהם ושהילדים ישחקו בחול ולא יצטרכו אחר כך להיות חמישה ימים בבית חולים, כי יש להם פצע פתוח ואז זה יזוהם.
מירי רגב: זה התפקיד שלנו כמדינה וכרגולטור, לאפשר את זה לאזרחים, לכן אנחנו עוקבים אחרי הנושא הזה.
מירי רגב: למרות שבוועדה יש הרבה מאוד נושאים לא פחות חשובים החלטנו לעקוב אחרי הנושא הזה, הקמנו את ועדת המשנה בראשותה של תמר זנדברג יחד עם דוד אזולאי, שני מבקשת שתיכף תציגי את עיקרי הממצאים שלכם, לאחר מכן עמותת צלול, שמלווה אותנו באמת בכל הדיונים בכנסת ומעבירה גם לידיעתי במייל, טלפונים וכדומה, בעיות שיש בסוגיות שקשורות לחופים ולים ולמים ולאיכות המים, אז גם צלול יעלו מספר נושאים, ואנחנו נבקש התייחסות של הגורמים הרלוונטיים כשמבחינתי אנחנו ניקח את הדוגמה של תל אביב, את חברת אתרים ואת העירייה בכל מה שקשור לזיכיונות, מזה נוכל ללמוד לגבי מה שקורה בכל רחבי הארץ.
מירי רגב: כמובן גם משרד הפנים, שהוא הרגולטור של הנושא הזה, ונראה כיצד ביחד אנחנו פותרים סוגיות, לפחות שיוכלו ליהנות כבר מהקיץ הקרוב.
מירי רגב: אז, תמר, את פותחת את ועדת המשנה שלך.
מירי רגב: אנחנו גם חילקנו את הדפים שאת העברת אלינו, את הממצאים, לכל החברים שנמצאים פה.
תמר זנדברג: קודם כל תודה רבה, גברתי היושבת ראש, תודה על הסיור הזה, תמיד אנחנו אוהבים לטייל איתך ברחבי הארץ.
מירי רגב: יש לך ארבעה סיורים המושב.
תמר זנדברג: קרוב לבית גם, בתל אביב, אז זה בכלל טוב, למרות שבאמת אנחנו ניצלנו את תקופת הפגרה כדי לעשות טיפה עבודה על כמה נושאים שעלו בוועדה, כביכול בהקשרים שונים, ולקבץ את כולם ביחד כאשר החוט המקשר בין כולם זה החופים.
תמר זנדברג: לא חושבת שצריך להכביר מילים על החשיבות.
תמר זנדברג: אנחנו חיים בישראל, יש לנו רצועת חוף, יש לנו הרבה שמש, קיץ ארוך וכמובן החוף הוא באמת אחד החופים היפים בעולם, אם לא היפה ביותר.
תמר זנדברג: אנחנו רואים בזה משאב ציבורי על כל המשתמע מכך, גם במובן של משאב טבע, גם במובן של משאב שהוא לשימוש הציבור וזו בעצם זכות טבעית של הציבור ליהנות ממנו, לכל השימושים, לפנאי, לנופש, להנאה וכו'.
תמר זנדברג: לפניכם נמצא המסמך, אנחנו ריכזנו כמה מהנושאים שעלו בוועדה בדיונים שונים.
תמר זנדברג: חלק מהדברים עלו אגב אורחא ורצינו לקבץ את הדברים ביחד.
תמר זנדברג: אם אני לא טועה, הנושא הראשון שהוועדה עסקה בו בהקשר הזה הוא גביית דמי הכניסה לחופים.
תמר זנדברג: זה נושא שדווקא הוא פחות רלוונטי למקום שאנחנו נמצאים בו ולתל אביב, הוא מאוד רלוונטי בעיקר בצפון וגם זה גולש קצת לאזור המרכז והדרום.
תמר זנדברג: ראינו בוועדה איך כל מיני רשויות מקומיות וגופים אחרים, חלק פרטיים וחלק ממשלתיים, מוצאים כל מיני דרכים עקיפות לגבות מה שהוא דמי כניסה לחוף, בין אם ברישיון, בחופים בודדים, ובין אם כל מיני אמצעים אחרים, כמו במסווה של גבייה על חניה או במסווה של משהו אחר, כאשר אין דרך אחרת להגיע לחוף הזה מלבד באותה חניה.
תמר זנדברג: מונח לפניכם בנוסף בנספח הצעת חוק, שנוסחה על ידי אדם טבע ודין, לאיסור גביית דמי כניסה.
תמר זנדברג: בהמשך לדברייך, באותה ישיבה שעסקנו בה, שהייתה בסוף 2013, אנחנו מבקשים לקדם את הצעת החוק הזו כהצעת חוק מטעם הוועדה או כהצעת חוק פרטית שאת - - -
מירי רגב: לא, הצעת חוק של הוועדה, כל חברי הוועדה.
<תומר רוזנר: הצעת חוק פרטית מטעם חברי הוועדה.
תמר זנדברג: הנוסח מונח לפניכם, כאמור נוסח על ידי אדם טבע ודין.
מירי רגב: תומר, היועץ המשפטי, מוסיף, זו תהיה הצעת חוק פרטית מטעם כל חברי הוועדה.
תמר זנדברג: אז אנחנו נחתים את חברי הוועדה בראשותך ונקדם אותה בדרך הזאת.
תמר זנדברג: הצעת החוק השנייה שגם היא כבר נוסחה ומקודמת במאבק כולל מאבק ציבורי על ידי חבר הכנסת דב חנין וקבוצה של ארגונים, באמת מאבק מאוד מרשים - - -
מירי רגב: הצעת החוק עברה לוועדה?
תמר זנדברג: זאת?
תמר זנדברג: כן, היא עברה לוועדה.
תמר זנדברג: אז הצעת החוק השנייה, שזכתה לכינוי חוק החופים, או הצעת חוק שמירה על הסביבה החופית, בראשות חבר הכנסת דב חנין, לדעתי עם כמה עשרות חברי כנסת.
דב חנין: 77, כולל שתי חברותיי פה, חברת הכנסת מירי רגב וחברת הכנסת תמר זנדברג.
דב חנין: וכולל יושב ראש הקואליציה, יריב לוין.
מירי רגב: איפה עומדת ההצעה?
תמר זנדברג: דב, אולי תציג אתה את הצעת החוק ואז אני אמשיך.
דב חנין: הצעת החוק שעוסקת בשמירת הסביבה החופית בעצם באה לפתור בעיה מאוד מאוד קשה, של לאקונה שיש לנו בחוק החופים.
דב חנין: יש לנו חוק חופים טוב, אבל החוק הזה בעצם לא נותן תשובה טובה לתכניות בנייה שקדמו לחוק.
דב חנין: אז יש לנו חוק מצוין אבל יש המוני תכניות בנייה ישנות שנמצאות במגירה ויזמים יכולים בכל רגע להוציא את התכנית מהמגירה, גם אם היא, אגב, מהתקופה העות'מאנית, יש תכניות מהתקופה העות'מאנית, אפשר להוציא את התכנית הזאת מהמגירה ולהגיד אני רוצה לבנות פה עכשיו על החוף וחוקי מדינת ישראל נסוגים אחורה.
דב חנין: את הדבר הזה אנחנו מציעים להסדיר.
דב חנין: ההסדר שמוצע בחוק הוא הסדר מאוד מאוד מאוזן.
דב חנין: אנחנו לא מציעים לבטל את כל תכניות הבנייה הישנות, אנחנו אומרים שכל תכניות הבנייה הישנות יצטרכו לעבור בחינה מחודשת לפני שמתחילים לבנות - - -
מירי רגב: והתאמות.
דב חנין: בדיוק, והתאמות, כולל אגב מנגנונים של פיצוי ליזמים.
מירי רגב: כמו בפלמחים.
דב חנין: אבל מה שהשר גלעד ארדן עשה בפלמחים, הוא עשה מהלך מאוד יפה וראוי, אבל בלי בסיס משפטי מספיק יציב לעשות את זה.
דב חנין: זאת כמובן הייתה יוזמה נכונה ואנחנו כולנו תמכנו בה, אבל אנחנו מציעים להפוך את המנגנון הזה, שמאפשר למדינה להגיד ליזמים במקום שתבנו על החוף ניתן לכם לבנות במקום אחר וניתן מנגנון של פיצוי כזה או אחר, כל זה נמצא בחוק.
דב חנין: זאת אומרת אנחנו בעצם רוצים להפסיק את המצב שעל כל אחד מחופי ישראל, כמו שאמרה יושבת ראש הוועדה בתחילת הדיון, הרי אנחנו היום בתל אביב, אבל אנחנו מדברים על בניות מראש הנקרה ועד חוף זיקים.
דב חנין: אז בכל אחד מהחופים האלה, באמת מראש הנקרה ועד זיקים, כולל כל החופים בדרך, יש מלחמת עולם.
דב חנין: במקום שתהיה מלחמת עולם פרטנית בכל מקום יהיה הסדר אחד מאוזן, הגיוני, עם מנגנוני פיצוי, שיאפשר לכולנו לחיות וגם לחופים להישאר.
מירי רגב: אתם עוד לא קבעתם - - -
דב חנין: זה מגיע לוועדת שרים לענייני חקיקה בסביבות ה-10 ביוני.
מירי רגב: אז אתה צריך לעדכן את כל הוועדה ושכל אחד מאיתנו יפעיל את השפעתו.
דב חנין: אולי גם הוועדה תקבל החלטה שהיא פונה לממשלה לאמץ.
מירי רגב: כן, כן, לקראת יום הסביבה אנחנו נעשה את זה.
תמר זנדברג: הדבר השלישי זה, שוב, נושא שאני נתקלתי בו בצורה מאוד מאוד בוטה, גם היום בסיור, וזה העובדה שיש המון גופים, רשויות, רשויות מקומיות, משרדי ממשלה, אגפים, חברות עירוניות, שיש להם איזה שהיא נגיעה לנושא החופים, כמובן משרד הפנים בכל מה שקשור לבנייה, העיריות בכל מה שקשור לפיקוח, החברות העירוניות שככה איזה שהיא - - -
מירי רגב: כל מה שאמרת עכשיו קשור למשרד הפנים.
מירי רגב: משרד הפנים, עיריות ואתרים, כל זה במשרד הפנים.
תמר זנדברג: המשרד להגנת הסביבה ולמשרד התיירות ולמשרד הבריאות יש מה לומר, ומשרד הכלכלה בנושא הפיקוח על העסקים וכו' וכו'.
תמר זנדברג: איפה שהוא בעניין הזה הולך לאיבוד הנושא המרכזי שהוא המשאב הציבורי של החוף והשמירה עליו והעובדה שהוא צריך לקבל התייחסות מיוחדת, כי אין דינו של חוף כדין כל דבר אחר שנמצא בתחומה של רשות מקומיות, או כל דבר אחר שנמצא באחריותו של משרד ממשלתי.
תמר זנדברג: לכן ההמלצה, ששוב, כבר הייתה על השולחן בגלגולים קודמים, גם בוועדה הזאת בגלגולים קודמים שלה, זה בעצם להקים רשות או ועדה בין משרדית לניהול הים והחופים.
תמר זנדברג: זו המלצה שהיא לא מגובשת בצורה של הצעת חוק, או משהו כזה, אבל אני חושבת שהוועדה צריכה לקחת את ההמלצה הזאת ולהמליץ עליה למשרדי הממשלה.
תמר זנדברג: אספנו קצת עבודה מהארגונים, גם מצלול ומארגונים אחרים, שנעשתה עבודה על זה, יש לנו גם את החומר, מי שירצה לעיין.
תמר זנדברג: המלצנו על שלוש אלטרנטיבות, אחת זה משרד ממשלתי ייעודי, השנייה זה רשות, כמו רשות ממשלתית, והשלישית זה אגף במשרד להגנת הסביבה שקיים גם היום, אבל הרחבת הסמכויות שלו.
תמר זנדברג: אני חייבת להגיד שאני באופן אישי חושבת שהאפשרות השנייה היא הטובה ביותר.
תמר זנדברג: אני באופן אישי הייתי ממליצה על רשות ממשלתית.
תמר זנדברג: היא יכולה להיות איזה שהיא יחידת סמך, או משהו כזה, של משרד הפנים, אבל כן היה כדאי שזו תהיה רשות עצמאית ושיש לה נציגי ממשלה.
<מרדכי כהן: הכיוון הזה כבר קיים והוא זוכה להצלחה.
<קריאה: נכון, איגוד ערים כנרת.
<מרדכי כהן: נכון, צריך לשכלל ולשפר, אבל זו התשתית - - -
<קריאה: נכון, זה מאוד מוצלח, הפתרון הזה.
<קריאה: כמו איגוד ערים כנרת.
מירי רגב: אני אתייחס לזה, אנחנו נשלח מכתב מסודר למשרד הפנים, נראה מה המלצתו, לבחון את העניין הזה.